**Výzva na predkladanie ponúk**

Obstarávateľ pri obstarávaní postupuje v súlade s Usmernením PPA č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014–2020.

1. Základné údaje:

|  |  |
| --- | --- |
| **Názov žiadateľa/prijímateľa/obstarávateľa:** | **GEMGAL s.r.o. Rožňava r.s.p.** |
| **Sídlo:** | Kružnianska513, Brzotín 049 51 |
| **V zastúpení:** | MVDr. [Eva Csernoková](https://www.orsr.sk/hladaj_osoba.asp?PR=Csernokov%E1&MENO=Eva&SID=0&T=f0&R=0), konateľ  Ing. [Tomáš Králik](https://www.orsr.sk/hladaj_osoba.asp?PR=Kr%E1lik&MENO=Tom%E1%9A&SID=0&T=f0&R=0), konateľ |
| **IČO:** | 31675051 |
| **DIČ:** | 2020500658 |
| **Osoba, ktorá vykonala prieskum trhu:** | rozpočet stavebného diela alebo stavebných prác vypracovaný a opatrený pečiatkou autorizovanej osoby |
| **Názov projektu a kód ŽoNFP[[1]](#footnote-2)** | Technické zhodnotenie konskej maštale na Konskom dvore v Brzotíne  041KE520360 |
| **Kontaktné údaje pre zabezpečenie komunikácie so záujemcami** | Tel.: +421 903 639 591  E-mail: obstaravanie@cepartners.sk |
| **Zatriedenie obstarávacieho subjektu podľa zákona** | dotovaný subjekt  *(osoba, ktorej verejný obstarávateľ poskytne viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb)* |
| **Opis predmetu zákazky** | Predmetom zákazky je rekonštrukcia maštale pre kone.  Objektová skladba:  SO 01 Maštaľ pre kone  Bližšie informácie sú uvedené v časti Opis predmetu zákazky tejto Výzvy a samostatnom dokumente:  Príloha č. 3 – Sprievodná a technická správa  V Sprievodnej a technickej správe je okrem SO 01 Maštaľ pre kone uvedený aj SO 02 Fotovoltaické panely.  **SO 02 Fotovoltaické panely nie sú predmetom tejto zákazky.** |

1. Názov zákazky:

|  |  |  |  |  |  |
| --- | --- | --- | --- | --- | --- |
| **Názov zákazky** | | | **Technické zhodnotenie maštale pre kone na Konskom dvore v Brzotíne** | | |
| **Druh zákazky** | | | Stavebné práce | | |
| **Spoločný slovník obstarávania (CPV)** | | | 45000000-7 - stavebné práce | | |
| **~~Rozdelenie/spojenie[[2]](#footnote-3)~~ zákazky s odôvodnením** | | | Nepovoľuje sa rozdelenie predmetu zákazky na časti a ani ich spájanie. | | |
| **P.č.** | **Predmet zákazky** | **ks** | | **PHZ bez DPH** *(v EUR)* | **opis predmetu zákazky** |
| **1.** | **-** | **-** | | **-** | **-** |
| **2.** | **-** | **-** | | **-** | **-** |
| **3.** | **-** | **-** | | **-** | **-** |

|  |  |  |
| --- | --- | --- |
| **Lehota na predkladanie ponúk** | **16.04.2025 do 10:00 hod**.  Na ponuku predloženú po uplynutí lehoty na predkladanie ponúk sa nebude prihliadať. | |
| **Možnosť predĺženia lehoty na predkladanie ponúk[[3]](#footnote-4)** | **~~ÁNO~~** | **NIE** |
| **Predpokladaná hodnota zákazky** | **185.910,07 EUR bez DPH** | |
| **Použije sa elektronická aukcia** | Nie | |
| **Kritérium na vyhodnotenie ponúk** | **Najnižšia cena bez DPH**  V prípade ak je uchádzač neplatiteľ DPH, vyhodnocuje sa jeho celková konečná cena.  Bližšie informácie ku kritériu na vyhodnotenie ponúk sú uvedené v prílohe č. 1 tejto Výzvy. | |
| **Požadovaný obsah ponuky** | Ponuka musí obsahovať vyplnené a podpísané dokumenty a doklady v slovenskom alebo českom jazyku:   1. **Identifikačné údaje uchádzača** (podľa prílohy č. 4 Vzory dokumentov pre uchádzača), 2. **Výkaz výmer a krycí list rozpočtu pre oba stavebné objekty** (podľa prílohy č. 2 Výkaz výmer - zadanie) vo formáte MS EXCEL (alebo ekvivalent) s použitím vzorcov pre všetky matematické úkony a naskenovaný vo formáte .pdf (alebo ekvivalent), 3. **Návrh na plnenie kritéria (ponuková cena uchádzača)** so zaokrúhľovaním na dve desatinné miesta (podľa prílohy č. 4 Vzory dokumentov pre uchádzača), 4. **Potvrdenia, doklady a dokumenty preukazujúce splnenie podmienok účasti** podľa Prílohy č. 2 (*môže sa predbežne nahradiť* ***Čestným******vyhlásením*** *uchádzača k splneniu podmienok účasti*) - vzor čestného vyhlásenia sa nachádza v prílohe č. 4 Vzory dokumentov pre uchádzača, 5. **Čestné vyhlásenie skupiny dodávateľov** *(ak je relevantné) -* podľa prílohy č. 4 Vzory dokumentov pre uchádzača, 6. **Plnomocenstvo pre osobu konajúcu za skupinu dodávateľov** (ak je relevantné) *-* podľa prílohy č. 4 Vzory dokumentov pre uchádzača, 7. **Zoznam subdodávateľov** *-* podľa prílohy č. 4 Vzory dokumentov pre uchádzača – predkladá aj uchádzač, ktorý pri realizácii Diela neuvažuje so subdodávkami, 8. **Čestné vyhlásenie ku konfliktu záujmov** *-* podľa prílohy č. 4 Vzory dokumentov pre uchádzača, 9. **Vyhlásenie uchádzača týkajúce sa ochrany osobných údajov** *-* podľa prílohy č. 4 Vzory dokumentov pre uchádzača, 10. **Čestné vyhlásenie o povinnosti zápisu do registra partnerov verejného sektora** *-* podľa prílohy č. 4 Vzory dokumentov pre uchádzača, 11. **Čestné vyhlásenie o overovaní sankcionovaných osôb -**  podľa prílohy č. 4 Vzory dokumentov pre uchádzača, 12. **Podpísaný návrh Zmluvy o dielo bez príloh** *-* podľa prílohy č. 1 Návrh zmluvy o dielo.   Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku). | |
| **Miesto a spôsob doručenia ponúk** | Cenové ponuky sa predkladajú prostredníctvom elektronického obstarávacieho systému **JOSEPHINE**.  Pred predložením cenových ponúk je nevyhnutné registrovať sa na stránke: https://josephine.proebiz.com/sk/promoter/register/CbW3bbUhEb  Manuál k registrácií a podávaniu zákaziek je možné nájsť na webovej stránke:  https://store.proebiz.com/docs/josephine/sk/Skrateny\_navod\_ucastnik.pdf | |
| **Dátum, čas a miesto otvárania ponúk** | **16.04.2025 o 10:15 hod**.  Otváranie ponúk je neverejné. | |
| **Dátum vyhodnotenia ponúk** | Vyhodnocovanie ponúk začne bezodkladne po tom, ako uplynie lehota na predkladanie ponúk. Po vyhodnotení ponúk bude všetkým uchádzačom, ktorých ponuky sa hodnotili a neboli v procese vylúčení, zaslané Oznámenie o výsledku obstarávania.  Predbežný dátum vyhodnotenia ponúk: 22.04.2025. | |
| **Dodávateľ je povinný dokladovať podmienku osobnostného postavenia[[4]](#footnote-5):**  - je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky  - nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. | Podmienky účasti sú uvedené v Prílohe  č. 2 výzvy na predkladanie ponúk. | |
| **Dodávateľ je povinný dokladovať podmienku finančného a ekonomického postavenia** | Nepožaduje sa. | |
| **Dodávateľ je povinný dokladovať podmienku technickej spôsobilosti alebo odbornej spôsobilosti** | Podmienky účasti sú uvedené v Prílohe  č. 2 výzvy na predkladanie ponúk. | |
| **Zmluvné podmienky** | S úspešným uchádzačom bude podpísaná Zmluva o dielo. Zmluvné podmienky sú uvedené v Návrhu Zmluvy o dielo, ktorá je samostatnou prílohou č. 1 tejto Výzvy. | |
| **Iné[[5]](#footnote-6)** | **Lehota plnenia predmetu zákazky: maximálne do 15.06.2025.**  Miesto plnenia predmetu zákazky: Kružnianska 3014, 049 51 Brzotín, p.č. KN-C-656 | |

1. Dodatočné informácie:

|  |
| --- |
| **Dodatočné informácie** |
| Potenciálny dodávateľ, ktorý bol vyhodnotený ako úspešný, je povinný pred podpisom zmluvy predložiť všetky doklady, ktoré predbežne nahradil čestným vyhlásením. Ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí. Uvedené sa nevzťahuje na vyhlásenia, ktoré sú súčasťou povinných dokumentov registrovaných dodávateľov v zozname hospodárskych subjektov vedených ÚVO za predpokladu, že víťazný dodávateľ je v ňom registrovaný a jeho registrácia je platná. |
| Potenciálny dodávateľ, ktorý bol vyhodnotený ako úspešný, je povinný pred podpisom zmluvy predložiť údaje o všetkých známych subdodávateľoch; údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora. |

|  |  |  |
| --- | --- | --- |
| V Bratislave | dňa 01.04.2025 | Ing. Zuzana Lenická |
|  |  | Poverená osoba vykonaním obstarávania [[6]](#footnote-7) |

|  |  |
| --- | --- |
| **Prílohy**: | Príloha č. 1 - Kritériá na vyhodnotenie ponúk |
|  | Príloha č. 2 - Podmienky účasti   |  | | --- | | Príloha č. 3 - Opis predmetu zákazky | | Príloha č. 4 - Vzory dokumentov pre uchádzača | |  | |  | |
| **Samostatné prílohy výzvy:** | |  | | --- | | Príloha č. 1 - Návrh Zmluvy o dielo | | Príloha č. 2 – Sprievodná a technická správa | | Príloha č. 3 - Výkaz výmer - zadanie | |

***Príloha č. 1 k Výzve na predkladanie ponúk***

**Kritériá na vyhodnotenie ponúk**

**Hodnotenie ponúk bude vykonané na základe kritéria - najnižšia cena bez DPH**

* Obstarávateľ zostaví predbežné poradie doručených ponúk (doručených v lehote na predkladanie ponúk) na základe kritéria na vyhodnotenie ponúk. Na prvom mieste v poradí sa umiestni uchádzač s najnižšou cenovou ponukou. Verejný obstarávateľ vyhodnotí najprv ponuku uchádzača, ktorý sa predbežne umiestnil na prvom mieste v poradí a to, čo sa týka úplnosti ponuky, splnenia požiadaviek na predmet zákazky a splnenia podmienok účasti zadefinovaných obstarávateľom vo Výzve na predkladanie ponúk. V prípade vylúčenia uchádzača umiestneného na prvom mieste v poradí, obstarávateľ vyhodnotí ponuku uchádzača umiestneného na druhom mieste v poradí a v prípade potreby postupne aj ponuky ostatných uchádzačov. Ak bude predložená len jedna ponuka, predbežné poradie sa nezostavuje.
* Obstarávateľ si vyhradzuje právo neprijať žiadnu ponuku a zrušiť tento postup obstarávania, ak cenové ponuky presiahnu finančný limit obstarávateľa, alebo budú pre neho inak neprijateľné.
* Obstarávateľ si vyhradzuje právo zrušiť obstarávanie pokiaľ v lehote na predkladanie ponúk nebudú doručené aspoň tri rôzne kompletné cenové ponuky od troch rôznych potenciálnych dodávateľov, ktoré spĺňajú podmienky Výzvy na predkladanie ponúk. Obstarávateľ je povinný postupovať podľa Usmernenia PPA, ktoré obsahuje túto podmienku.

***Príloha č. 2 k Výzve na predkladanie ponúk***

1. **Podmienky účasti týkajúce sa osobného postavenia stanovené obstarávateľom**

Obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia a to, že:

- je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky

- nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu

Preukázanie podmienok účasti týkajúcich sa osobného postavenia

- doklad o oprávnení uskutočňovať stavebné práce - preukazuje sa výpisom z Obchodného registra SR alebo Živnostenského registra SR alebo ekvivalentným dokladom . Pokiaľ je oprávnenie uskutočňovať stavebné práce preukazované dokumentom zaregistrovaným v informačných systémoch verejnej správy (napr. výpis z OR SR, výpis zo ŽR SR alebo zápisom v Zozname hospodárskych subjektov vedeným na webovom sídle Úradu pre verejné obstarávanie), obstarávateľ si túto skutočnosť overí sám. Obstarávateľ má právo požiadať uchádzača o predloženie dokladu o oprávnení uskutočňovať stavebné práce v prípade, ak nebude schopný si túto podmienku účasti overiť sám z verejne dostupných zdrojov. V prípade, že uchádzač preukazuje splnenie tejto podmienky účasti ekvivalentným dokladom, je povinný predložiť kópiu tohto dokladu.

- zákaz účasti vo verejnom obstarávaní - túto skutočnosť si overí obstarávateľ sám z verejne dostupných zdrojov. Obstarávateľ má právo požiadať uchádzača o predloženie čestného vyhlásenia k zákazu účasti vo verejnom obstarávaní, pokiaľ nebude schopný si túto skutočnosť overiť z verejne dostupných zdrojov.

|  |
| --- |
| Uchádzač môže **predbežne nahradiť** doklad o oprávnení uskutočňovať stavebné práce; **čestným vyhlásením** alebo **vyhlásením o zaregistrovaní sa v zozname hospodárskych subjektov spolu s platnou registráciou**.  Obstarávateľ je povinný overiť a zdokladovať preukázanie splnenia podmienok osobného postavenia u všetkých uchádzačov (napr. v zozname hospodárskych subjektov vedenom v informačnom systéme Úradu pre verejné obstarávanie (ďalej len „UVO“), cez Zoznam fyzických osôb a právnických osôb, ktoré porušili zákaz nelegálneho zamestnávania, v obchodnom/živnostenskom registri, náhľadom do Registra osôb so zákazom na stránke UVO a pod.) printscreenom (snímkou obrazovky)/stiahnutým dokumentom z príslušnej stránky, z ktorého musí jednoznačne vyplývať dátum overenia podmienok osobného postavenia u všetkých uchádzačov.  Ak si skutočnosti preukazujúce splnenie podmienok účasti osobného postavenia obstarávateľ nedokáže overiť cez verejne dostupné registre, je úspešný uchádzač na základe žiadosti obstarávateľa povinný pred podpisom zmluvy predložiť všetky doklady, ktoré predbežne nahradil čestným vyhlásením, do piatich pracovných dní odo dňa doručenia žiadosti obstarávateľa, ak obstarávateľ neurčí dlhšiu lehotu. Doklady nesmú byť staršie ako 3 mesiace od vyhlásenia výzvy na predkladanie cenovej ponuky. Ak úspešný uchádzač nedoručí doklady v stanovenej lehote, jeho ponuka nebude prijatá a ako úspešný bude vyhodnotený uchádzač, ktorý sa umiestnil ako druhý v poradí. V takomto prípade obstarávateľ postupuje rovnako ako pri víťaznom uchádzačovi. |

1. **Podmienky účasti týkajúce sa technickej spôsobilosti alebo odbornej spôsobilosti stanovené obstarávateľom**

Doklady a dokumenty, ktorými uchádzač preukazuje technickú a odbornú spôsobilosť, môžu byť v ponuke predložené ako scany originálnych dokumentov. V prípade, že obstarávateľ bude mať pochybnosti o pravosti dokumentov predložených v ponuke uchádzača, má právo požiadať uchádzača o predloženie originálov týchto dokumentov alebo ich úradne osvedčené kópie v minimálnej lehote 5 pracovných dní. V prípade, že uchádzač požadované originály dokumentov alebo ich úradne osvedčené kópie obstarávateľovi nepredloží, jeho ponuka bude vylúčená.   
V prípade, že doklady predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti v pôvodnom jazyku a súčasne musia byť preložené do slovenského jazyka. To neplatí pre doklady v českom jazyku. Uchádzač môže predložiť doklady v českom jazyku alebo v pôvodnom jazyku a súčasne preložené do českého jazyka.

**Odôvodnenie primeranosti zadefinovaných podmienok účasti:**

Zadefinované podmienky účasti majú slúžiť na preukázanie, že uchádzač má skúsenosti s predmetom zákazky a je odborne a technicky schopný dodať požadovaný predmet zákazky. Minimálna úroveň štandardov bola obstarávateľom stanovená primerane k rozsahu a charakteru predmetu zákazky, pričom v prípade požadovaného zoznamu dodávok tovaru ich kumulatívna hodnota nepresahuje výšku PHZ.

1. **zoznam stavebných prác** za predchádzajúcich päť rokov od vyhlásenia obstarávania s uvedením cien, miest a lehôt uskutočnenia stavebných prác. Zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom
2. bol verejný obstarávateľ alebo obstarávateľ podľa ZVO, dokladom je referencia
3. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ

Obstarávateľ sa týmto presvedčí, že uchádzač má skúsenosti s predmetom zákazky a je odborne a technicky schopný dodať požadovaný predmet zákazky. Minimálna úroveň štandardov bola obstarávateľom stanovená primerane k rozsahu a charakteru predmetu zákazky, pričom hodnota požadovaných referencií nepresahuje výšku PHZ.

**Minimálna požadovaná úroveň štandardov:**

Uchádzač predloží zoznam stavebných prác týkajúcich sa výstavby a/alebo rekonštrukcií pozemných stavieb uskutočnených za predchádzajúcich 5 rokov od vyhlásenia zákazky s uvedením cien, miesta a lehôt uskutočnenia stavebných prác v kumulatívnej hodnote minimálne 150.000,00 EUR bez DPH, pričom:

1. minimálne jedna výstavba a/alebo rekonštrukcia pozemnej stavby bude obsahovať rekonštrukciu strechy
2. minimálne jedna výstavba a/alebo rekonštrukcia pozemnej stavby bude obsahovať rekonštrukciu okien

Požiadavky uvedené v bode a) a b) nemusí byť preukázaná jednou „stavbou“.

|  |
| --- |
| Uchádzač môže splnenie podmienky účasti týkajúce sa technickej spôsobilosti a odbornej spôsobilosti vo svojej ponuke predbežne preukázať aj **čestným vyhlásením**.  K nahradeniu čestného vyhlásenia dokladmi bude vyzvaný len uchádzač, ktorý sa umiestni na prvom mieste na základe svojej cenovej ponuky. |

***Príloha č. 3 k Výzve na predkladanie ponúk***

**OPIS PREDMETU ZÁKAZKY**

Predmetom zákazky je rekonštrukcia maštale pre kone.

Miesto stavby: Kružnianska 3014, 049 51 Brzotín, p.č. KN-C-656

Stavba prešla rekonštrukciou v roku 1995 -1996. V tejto rekonštrukcii sa neriešila výmena strešnej krytiny ani výmena výplní stavebných otvorov - dverí a okien. Ostali v pôvodnom stave. K objektu sú vybudované všetky inžinierske siete. Vlastný objekt ako celok je jednopodlažný, pôvodne pred rokom 1995 riešený ako kravín, v súčasnosti maštaľ na chov koní s 21 boxami.

Vymenia sa drevené okná a dvere za plastové, demontuje sa pôvodná azbestová krytina, nahradí sa plechovou, osadia sa odkvapové žľaby, zrekonštruujú sa vonkajšie omietky po celom obvode budovy a nainštalujú sa fotovoltaické panely.

Použité materiály:

* Strecha - plech
* Okná a dvere - plast
* Odkvapové žľaby - plech
* Omietky stien - silikón

Členenie stavby na stavebné objekty:

SO 01 Maštaľ pre kone

SO 02 Fotovoltaické panely

**SO 02 Fotovoltaické panely nie sú predmetom tejto zákazky**

Podrobný rozsah diela je uvedený v samostatnej prílohe č. 3 – Sprievodná a technická správa, ktorú vypracoval projektant stavby: Ing. arch. Marek Gryglak

**I. POSUDZOVANIE MIMORIADNE NÍZKEJ PONUKY (ďalej len „MNP“)**

Verejný obstarávateľ vyhodnotí najprv ponuku uchádzača, ktorý sa predbežne umiestnil na prvom mieste v poradí a to, čo sa týka úplnosti ponuky, splnenia požiadaviek na predmet zákazky a splnenia podmienok účasti zadefinovaných obstarávateľom vo Výzve na predkladanie ponúk. V prípade vylúčenia uchádzača umiestneného na prvom mieste v poradí, obstarávateľ vyhodnotí ponuku uchádzača umiestneného na druhom mieste v poradí a v prípade potreby postupne aj ponuky ostatných uchádzačov.

Verejný obstarávateľ bude uchádzačom predloženú cenovú ponuku porovnávať s predpokladanou hodnotou zákazky (ďalej len „PHZ“) a položkovitým rozpočtom, na základe ktorého bola PHZ stanovená. Verejný obstarávateľ bude postupovať v zmysle Rozhodnutia Súdneho dvora Európskej únie v spojených veciach C-285/99 a C286/99, Impresa Lombardini Spa Impresia Generale di Construzioni proti ANAS Ente nazionale per le strade Societá Italiana per Condotte dAcqua Spa (C-285/99) a Impresa Ing. Mantovani Spa proti ANAS Ente nazionale per le strade a Ditta Paolo Bregoli (C-286/99), podľa ktorého možno považovať za mimoriadne nízku ponuku, ak nedosahuje hranicu 75 % PHZ.

Verejný obstarávateľ má právo v rámci žiadosti o vysvetlenie týkajúcej sa MNP požadovať predloženie názvu výrobcu a typ výrobkov, ktoré budú ocenené v rámci položiek, ktoré budú predmetom žiadosti o vysvetlenie MNP.

Pokiaľ materiálová položka oceneného výkaz výmer uchádzača predstavuje atypický výrobok, alebo sa tento výrobok (materiál) skladá z viacerých častí, pričom až samotnou montážou vznikne požadovaný materiál/výrobok, uchádzač je povinný k ocenenému výkaz výmeru predložiť aj samostatný dokument, kde budú uvedené položky, v ktorých sú ocenené materiálové položky, ktoré sú navrhované a ocenené ako atypický výrobok alebo sa skladajú z viacerých častí. K týmto položkám je uchádzač povinný uviesť podrobnú špecifikáciu z čoho sa daná položka skladá a aj jej podrobné ocenenie (čiže ocenenie jednotlivých častí a aj montáže, ak až montážou vznikne požadovaný materiál/výrobok).

Verejný obstarávateľ má právo požiadať uchádzača o vysvetlenie jeho ponuky z hľadiska MNP nielen pri položkách, ktoré sú pre realizáciu diela podstatné, ale aj v prípade, ak cena tzv. nepodstatnej položky alebo súčet ocenenia tzv. nepodstatných položiek bude predstavovať cenu o viac ako 25 % nižšiu oproti ich oceneniu v rozpočte (na základe ktorého bola stanovená PHZ). Odôvodnenie: Pokiaľ je kritériom na vyhodnotenie ponúk najnižšia cena alebo cena je jedným z kritérií na vyhodnotenie ponúk a táto položka, alebo tieto položky oceneného výkaz výmer by spĺňali definičné znaky MNP, v prípade, že by takéto položky nemohli byť predmetom žiadosti o vysvetlenie MNP, ponuka uchádzača by sa mohla stať úspešnou, nakoľko by takáto skutočnosť mala vplyv na celkovú cenu uchádzača. To znamená, že aj ocenenie tzv. nepodstatných položiek (neprimerane nízkou cenou) v celkovej cene uchádzača môže mať vplyv na poradie uchádzačov.

**II. Ekvivalenty**

Pokiaľ sa vo výkaz výmer v použil odkaz na konkrétnu značku, výrobcu, alebo výrobok alebo typ výrobku – v takomto prípade sa má za to, že je takýto odkaz vždy doplnený slovami „alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade so zákonom č. 343/2015 Z.z. Verejný obstarávateľ upozorňuje uchádzačov, že pokiaľ je vo VV uvedený názov výrobku alebo materiálu alebo niektorý zo špecifikovaných parametrov, alebo rozpätia parametrov materiálových položiek/výrobkov alebo celkový popis materiálovej položky identifikuje konkrétny typ materiálu/výrobku alebo materiál/výrobok konkrétneho výrobcu, verejný obstarávateľ umožní nahradiť takýto materiál/výrobok ekvivalentným materiálom/výrobkom alebo ekvivalentom technického riešenia pod podmienkou, že ekvivalentný materiál/výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu predmetu zákazky. Pri materiáloch/výrobkoch, príslušenstvách konkrétnej značky ide len o odporúčanie/návrh projektanta, avšak uchádzač môže predložiť aj ekvivalenty inej značky v rovnakej alebo vyššej kvalite. V prípade, ak sa v projektovej dokumentácii vyskytne uvedenie nejakého konkrétneho materiálu/výrobku, ide len o odporúčanie projektanta, ktoré je uvedené len ako príklad, avšak je možné predložiť ekvivalent. V týchto prípadoch je uchádzač povinný vo svojej ponuke presne špecifikovať , o ktoré materiály/výrobky ide a musí zároveň presne uviesť, ktoré materiály/výrobky použije pri plnení zákazky s verejným obstarávateľom. Zároveň uvedie ich presné parametre, vlastnosti atď., aby mohol verejný obstarávateľ posúdiť, či ponúkaný materiál/výrobok alebo ponúkané riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu predmetu zákazky a či sú v rovnakej alebo vyššej kvalite ako tie, ktoré boli uvedené v projektovej dokumentácií.

V prípade, že sú v materiálových položkách Výkaz výmer uvedené rozmery, nedodržanie rozmerov nie je prípustné. Rozdielne rozmery nebudú považované za ekvivalent, ale za nesplnenie požiadaviek na predmet zákazky.

Ak uchádzačom ponúkané materiály, výrobky, stavebné práce nespĺňajú technické požiadavky uvedené v súťažných podkladoch, a sú v súlade so slovenskou technickou normou, ktorou sa prevzala európska norma, s európskym technickým osvedčením, so spoločnou technickou špecifikáciou, s medzinárodnou normou alebo technickým referenčným systémom zavedeným európskym úradom pre normalizáciu, uchádzač musí vo svojej ponuke preukázať, že materiály, výrobky, stavebné práce spĺňajúce príslušné normy zároveň spĺňajú požadované výkonnostné alebo funkčné požiadavky požadované Verejným obstarávateľom.

Všetky dodané materiály/výrobky súvisiace s uskutočňovaním tejto zákazky musia byť dodané ako nové - nie je prípustné dodať materiály/výrobky použité, repasované, a pod.

V prípade, že uchádzač ponúka vo svojom riešení ekvivalenty, vypracuje „Zoznam ponúkaných ekvivalentných položiek“ a tento zoznam bude predložený v ponuke uchádzača. V takomto prípade je zároveň uchádzač povinný vo svojej ponuke ku každému ekvivalentnému materiálu/výrobku predložiť technické listy a dokumenty, z ktorých bude verejný obstarávateľ schopný posúdiť, či ekvivalentné riešenie bude spĺňať úžitkové, prevádzkové, funkčné a technické charakteristiky, ktoré sú nevyhnutné na zabezpečenie účelu, na ktorý sú zariadenia a materiály určené.

Ocenenie ekvivalentov bude uchádzačom prevedené vo Výkaze výmer.

V prípade, že sú v materiálových položkách Výkaz výmer uvedené rozmery, nedodržanie rozmerov nie je prípustné. Rozdielne rozmery nebudú považované za ekvivalent, ale za nesplnenie požiadaviek na predmet zákazky.

Pri produktoch príslušenstvách konkrétnej značky, môže uchádzač predložiť aj ekvivalent inej značky v rovnakej alebo vyššej kvalite.

Verejný obstarávateľ upozorňuje uchádzačov, že v prípade ak v položkovitom výkaz výmer neocenia niektorú položku, alebo ocenia niektorú položku cenou 0,00 EUR, je povinný uviesť vo svojej ponuke, v akej inej položke má zahrnuté náklady špecifikované verejným obstarávateľom v položke, ktorú neocenil. V prípade, že uchádzač neuvedie vo svojej ponuke, v akej inej položke má zahrnuté náklady „z neocenenej položky“, verejný obstarávateľ má právo požiadať uchádzača o vysvetlenie, nakoľko táto skutočnosť môže pre verejného obstarávateľa znamenať, že zo strany uchádzača nebude zrealizovaný celý predmet zákazky. V takomto prípade má verejný obstarávateľ právo uchádzača vylúčiť z verejného obstarávania a to z dôvodu nesplnenia požiadaviek na predmet zákazky v zmysle § 53 ZVO.

**III.** **Úspešný uchádzač je povinný v lehote na poskytnutie súčinnosti spolu s podpísanou Zmluvou o dielo predložiť verejnému obstarávateľovi nasledovné dokumenty k Zmluve o dielo:**

* + - 1. Uchádzač je povinný spracovať a predložiť verejnému obstarávateľovi:

Návrh harmonogramu stavebných prác (ďalej „ČHP“) - technologické a časové riešenia priebehu výstavby v týždňoch od začiatku výstavby.

V rámci ČHP je potrebné pre všetky základné práce určiť ľudské a technické zdroje (stroje a zariadenia), ktoré bude potrebné na realizáciu týchto prác alokovať.

Pre ľudské a technické zdroje je potrebné stanoviť kapacitné požiadavky a predpoklady nato, aby mohli byť dané práce ukončené načas.

ČHP musí obsahovať jednoznačné oddelenie vlastných výkonov a výkonov prostredníctvom subdodávateľov. V prípade kombinácie výkonov vlastnými kapacitami a zároveň externými kapacitami, upozorní uchádzač na túto skutočnosť v popise harmonogramu. Verejný obstarávateľ musí mať možnosť vyhodnotiť, ktoré práce vykoná uchádzač sám a ktoré práce budú realizované prostredníctvom subdodávok.

Pri technických zdrojoch (stroje a zariadenia) uchádzač uvedie, či sú v jeho vlastníctve alebo vo vlastníctve subdodávateľa.

* + - 1. Uchádzač je povinný spolu s podpísanou Zmluvou o dielo predložiť verejnému obstarávateľovi nasledovné prílohy Zmluvy o dielo, ktoré sú neoddeliteľnou súčasťou Zmluvy o dielo:

1. Ocenený výkaz výmer
2. Zoznam subdodávateľov

***Príloha č. 4 k výzve na predkladanie ponuky***

**VZORY DOKUMENTOV PRE UCHÁDZAČA**

**K VÝZVE NA PREDKLADANIE PONÚK**

**Identifikačné údaje uchádzača**

k predmetu zákazky na uskutočnenie stavebných prác s názvom:

**“Technické zhodnotenie maštale pre kone na Konskom dvore v Brzotíne”**

|  |  |
| --- | --- |
| **Obchodné meno alebo názov uchádzača** |  |
| **Sídlo alebo miesto podnikania uchádzača** |  |
| **IČO:** |  |
| **DIČ:** |  |
| **IČ DPH:** |  |
| **Zápis uchádzača v:** |  |
| **Bankové spojenie:** |  |
| **IBAN:** |  |
| **Štatutárny zástupca uchádzača:** |  |
| **Meno a priezvisko kontaktnej osoby:** |  |
| **Telefón:** |  |
| **Email:** |  |

V ..............................., dňa ..................

..................................................................

Meno a priezvisko, podpis oprávneného zástupcu uchádzača/splnomocnenej osoby za skupinu uchádzačov

**NÁVRH NA PLNENIE KRITÉRIÍ**

**(ponuková cena uchádzača)**

v zákazke na uskutočnenie stavebných prác:

**“Technické zhodnotenie maštale pre kone na Konskom dvore v Brzotíne”**

|  |  |  |
| --- | --- | --- |
| **Obchodné meno a sídlo uchádzača:** | *doplniť* | |
| **Uchádzač je registrovaným platiteľom DPH v SR:** | Áno | Nie |
| **Uchádzač je platiteľom DPH** | Áno | Nie |
| **Kritérium na vyhodnotenie ponúk:** | Najnižšia cena bez DPH | |

**Kritérium: CENA ZA PREDMET ZÁKAZKY**

|  |  |  |  |  |
| --- | --- | --- | --- | --- |
| **P.č.** | **Názov položky** | **Cena bez DPH v EUR** | **23 % DPH v EUR** | **Cena s DPH v EUR** |
| 1. | **Technické zhodnotenie maštale pre kone na Konskom dvore v Brzotíne** |  |  |  |
|  | **Celková cena za predmet zákazky** |  |  |  |

**Uchádzač predloží aj podrobnú kalkuláciu ponukovej ceny v rozsahu oceneného Výkazu výmer a Krycieho listu rozpočtu vo formáte MS EXCEL (alebo ekvivalent) s použitím vzorcov pre všetky matematické úkony.**

Uchádzač vyhlasuje, že cena za celý predmet zákazky zahŕňa všetky potrebné činnosti, práce a materiál, ktoré sú nevyhnutné na riadnu a úplnú realizáciu Diela a to bez ohľadu na akékoľvek obchodné zvyklosti bežné v odvetví stavebníctva a zahŕňa aj všetky ďalšie náklady súvisiace s plnením záväzkov budúceho Zhotoviteľa podľa tejto výzvy na predkladanie ponúk.

V ..............................., dňa ..................

..................................................................

Meno a priezvisko, podpis oprávneného zástupcu uchádzača/splnomocnenej osoby za skupinu uchádzačov

**ČESTNÉ VYHLÁSENIE UCHÁDZAČA**

## **K SPLNENIU PODMIENOK ÚČASTI**

Identifikácia uchádzača:

Obchodný názov: .......................................................

Sídlo spoločnosti:.......................................................

IČO:.......................................................

Meno a priezvisko osoby oprávnenej konať v mene uchádzača: ...................................................

ako uchádzač

**týmto čestne vyhlasujem,**

že k zákazke s názvom: **“Technické zhodnotenie maštale pre kone na Konskom dvore v Brzotíne”**

1. **Spĺňam podmienky účasti týkajúce sa osobného postavenia požadované verejným obstarávateľom:**

- som oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky,

- nemám uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

1. **Spĺňam podmienky účasti týkajúce sa technickej spôsobilosti a odbornej spôsobilosti požadované obstarávateľom.**

Prehlasujem, že na základe písomnej žiadosti predložím obstarávateľovi doklady preukazujúce splnenie podmienok účasti, predbežne nahradené týmto čestným vyhlásením.

V ..............................., dňa ..................

..................................................................

Meno a priezvisko, podpis oprávneného zástupcu

uchádzača/splnomocnenej osoby za skupinu uchádzačov

**ČESTNÉ VYHLÁSENIE SKUPINY DODÁVATEĽOV**

**Vedúci člen skupiny dodávateľov**

**Obchodné meno:**

**Adresa / sídlo:**

**IČO:**

Dolu podpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky v súťaži na predmet zákazky: **“Technické zhodnotenie maštale pre kone na Konskom dvore v Brzotíne”** sme vytvorili skupinu dodávateľov a predkladáme spoločnú ponuku. Skupina pozostáva z nasledovných samostatných právnych subjektov:

1. **Uchádzač / Obchodné meno:** **.................... (vedúci člen skupiny dodávateľov)**

Adresa / sídlo: ....................

IČO: ....................

1. **Uchádzač / Obchodné meno: ....................**

Adresa / sídlo: ....................

IČO: ....................

1. *Doplniť podľa potreby*

Zároveň vyhlasujeme, že všetky skutočnosti, uvedené v tomto vyhlásení, sú pravdivé a úplné. Sme si vedomí právnych následkov uvedenia nepravdivých alebo neúplných skutočností, uvedených v tomto vyhlásení, v zmysle súťažných podkladov (vylúčenie zo súťaže), vrátane zodpovednosti za škodu spôsobenú verejným obstarávateľom v zmysle všeobecne záväzných právnych predpisov platných v SR.

V......................... dňa...............

*Obchodné meno*

*Sídlo/miesto podnikania* ................................................

IČO: meno a priezvisko, funkcia

podpis[[7]](#footnote-8)

*Obchodné meno*

*Sídlo/miesto podnikania* ................................................

*IČO:* meno a priezvisko, funkcia

podpis

**PLNOMOCENSTVO PRE OSOBU KONAJÚCU ZA SKUPINU DODÁVATEĽOV**

**Splnomocniteľ/splnomocnitelia (všetci členovia skupiny dodávateľov):**

*1.Obchodné meno, sídlo, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov*

*(ak ide o fyzickú osobu)*

*2. ...*

**udeľuje/ú plnomocenstvo**

**splnomocnencovi:**

*identifikačné údaje osoby konajúcej za člena skupiny dodávateľov*

na prijímanie pokynov a vykonávanie všetkých právnych úkonov v mene všetkých členov skupiny dodávateľov vo verejnom obstarávaní na predmet zákazky **“Technické zhodnotenie maštale pre kone na Konskom dvore v Brzotíne”** vrátane konania pri uzatvorení zmluvy, ako aj konania pri plnení zmluvy a zo zmluvy vyplývajúcich právnych vzťahov.

V .................... dňa ........................... ..................................................

podpis splnomocniteľa

V .................... dňa ........................... ..................................................

podpis splnomocniteľa

Plnomocenstvo prijímam:

V .................... dňa ...........................

..................................................

podpis splnomocnenca

# 

# **ZOZNAM SUBDODÁVATEĽOV**

(čestné vyhlásenie k subdodávkam)

Identifikácia uchádzača:

Obchodný názov: .......................................................

Sídlo spoločnosti: .......................................................

IČO: .......................................................

Meno a priezvisko osoby oprávnenej konať v mene uchádzača: ...................................................

ako uchádzač, ktorý predložil ponuku do verejného obstarávania na predmet zákazky: **“Technické zhodnotenie maštale pre kone na Konskom dvore v Brzotíne”** týmto vyhlasujem, že:

* **nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené v súťažných podkladov) 1**
* **budem využívať subdodávky a na tento účel uvádzam: 1**

1. podiel zákazky, ktorý mám v úmysle zadať tretím osobám:

..................................................%, t. z. ........................................................€ bez DPH

1. navrhovaní subdodávatelia2

|  |  |  |  |  |
| --- | --- | --- | --- | --- |
| **Obchodné meno a sídlo** | **IČO** | **Meno a priezvisko osoby konajúcej sa subdodávateľa**4 | **Adresa pobytu osoby oprávnenej konať za subdodávateľa**4 | **Dátum narodenia osoby oprávnenej konať za subdodávateľa**4 |
|  |  |  |  |  |
|  |  |  |  |  |
|  |  |  |  |  |

1. predmety subdodávok: 2

|  |  |  |  |
| --- | --- | --- | --- |
| **Obchodné meno subdodávateľa** | **Predmet subdodávky** | **Výška subdodávky**  **(v %)** | **Výška subdodávky**  **(v €)** |
|  |  |  |  |
|  |  |  |  |
|  |  |  |  |

1. Vyhlasujem, že navrhovaný subdodávateľ spĺňa alebo najneskôr v čase plnenia bude spĺňať podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 zákona; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.

V ........................, dňa............................

...................................................................................

Meno a priezvisko, podpis oprávneného zástupcu uchádzača/splnomocnenej osoby za skupinu uchádzačov

1 Nehodiace sa prečiarknite

2 Použite koľkokrát je potrebné

**ČESTNÉ VYHLÁSENIE KU KONFLIKTU ZÁUJMOV**

Identifikácia uchádzača:

Obchodný názov: .......................................................

Sídlo spoločnosti: .......................................................

IČO: .......................................................

Meno a priezvisko osoby oprávnenej konať v mene uchádzača: ...................................................

ako uchádzač, ktorý predložil ponuku do verejného obstarávania na predmet zákazky:

**“Technické zhodnotenie maštale pre kone na Konskom dvore v Brzotíne”**

**týmto čestne vyhlasujem, že**

v súvislosti s uvedeným verejným obstarávaním:

* som nevyvíjal a nebudem vyvíjať voči žiadnej osobe na strane verejného obstarávateľa ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov („zainteresovaná osoba“) akékoľvek aktivity, ktoré vy mohli viesť k zvýhodneniu nášho postavenia vo verejnom obstarávaní,
* som neposkytol a neposkytnem akejkoľvek, čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu s týmto verejným obstarávaním,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v tomto verejnom obstarávaní presné, pravdivé a úplné informácie.

V ..........................., dňa ...............

..................................................................

Meno a priezvisko oprávneného zástupcu uchádzača, podpis

**VYHLÁSENIE UCHÁDZAČA TÝKAJÚCE SA OCHRANY OSOBNÝCH ÚDAJOV**

Identifikácia uchádzača:

Obchodný názov: .......................................................

Sídlo spoločnosti: .......................................................

IČO: .......................................................

Meno a priezvisko osoby oprávnenej konať v mene uchádzača: ...................................................

ako uchádzač, ktorý predložil ponuku do verejného obstarávania na predmet zákazky:

**“Technické zhodnotenie maštale pre kone na Konskom dvore v Brzotíne”**

súhlasím s evidenciou a spracovaním osobných údajov podľa Zákona č.18/2018 Z.z. a Nariadenia (EÚ) 2016/679. V zmysle Zákona č.18/2018 Z.z. o ochrane osobných údajov a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov súhlasíme so správou, spracovaním a uchovaním osobných údajov uvedených v našej ponuke verejným obstarávateľom a/alebo osobou splnomocnenou na proces verejného obstarávania. Zároveň dávame súhlas na ich sprístupnenie aj tretím osobám, ktorými sú kontrolné orgány vykonávajúce kontrolu procesu verejného obstarávania na daný predmet zákazky a to až do 31.12.2034. Pri spracúvaní osobných údajov v žiadnom prípade nebude dochádzať k cezhraničnému prenosu do tretích krajín. Súhlas je možné kedykoľvek odvolať, inak súhlas zanikne po uplynutí 31.12.2034.

V ..........................., dňa ...............

.................................................................

Meno a priezvisko oprávneného zástupcu uchádzača, podpis

**ČESTNÉ VYHLÁSENIE O POVINNOSTI ZÁPISU DO REGISTRA PARTNEROV VEREJNÉHO SEKTORA UCHÁDZAČA a jeho subdodávateľov**

1. **Čestné vyhlásenie za uchádzača:**

**Identifikácia uchádzača:**

Obchodný názov: **.......................................................**

Sídlo spoločnosti: **.......................................................**

IČO: **.......................................................**

Meno a priezvisko osoby oprávnenej konať v mene uchádzača: **...................................................**

ako uchádzač, ktorý predložil ponuku do verejného obstarávania na predmet zákazky **“Technické zhodnotenie maštale pre kone na Konskom dvore v Brzotíne”,** týmto vyhlasujem, že:

* spĺňam definičné znaky partnera verejného sektora v zmysle zákona č. 315/2016 Z z. o registri partnerov verejného sektora a o zmene a doplnení niektorých zákonov a som povinný byť zapísaný v registri partnerov verejného sektora.[[8]](#footnote-9)
* nespĺňamdefiničné znaky partnera verejného sektora v zmysle zákona č. 315/2016 Z z. o registri partnerov verejného sektora a o zmene a doplnení niektorých zákonov a nie som povinný byť zapísaný v registri partnerov verejného sektora.[[9]](#footnote-10)

1. **Čestné vyhlásenie uchádzača za subdodávateľov:**

**Identifikácia uchádzača:**

Obchodný názov: **.......................................................**

Sídlo spoločnosti: **.......................................................**

IČO: **.......................................................**

Meno a priezvisko osoby oprávnenej konať v mene uchádzača: **...................................................**

ako uchádzač, ktorý predložil ponuku do verejného obstarávania na predmet zákazky **“Technické zhodnotenie maštale pre kone na Konskom dvore v Brzotíne”,** týmto vyhlasujem, že:

* nasledovní navrhovaní subdodávatelia spĺňajú definičné znaky partnera verejného sektora v zmysle zákona č. 315/2016 Z z. o registri partnerov verejného sektora a o zmene a doplnení niektorých zákonov a sú povinný byť zapísaný v registri partnerov verejného sektora:

|  |  |
| --- | --- |
| 1. | *Obchodné meno, sídlo a IČO subdodávateľa* |
| 2. |  |
| 3. | *....v prípade potreby doplniť ďalšie riadky...* |

* ani jeden z navrhovaných subdodávateľov nespĺňa znaky partnera verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov a ani jeden nie je povinný byť zapísaný v registri partnerov verejného sektora.

V ..........................., dňa ...............

..................................................................

Meno a priezvisko oprávneného zástupcu uchádzača, podpis

*Poznámka:*

*V prípade skupiny dodávateľov, uchádzač predloží podpísané čestné vyhlásenie za každého člena skupiny dodávateľov.*

**Čestné vyhlásenie uchádzača**

**o overení sankcionovaných osôb**

Identifikácia uchádzača:

Obchodný názov: .......................................................

Sídlo spoločnosti: .......................................................

IČO: .......................................................

Meno a priezvisko osoby oprávnenej konať v mene uchádzača: ...................................................

Ja, dolu podpísaná/-ý ...........................................................................,ako štatutárny zástupca spoločnosti, ktorú zastupujem a ktorá bude (v prípade úspešnosti v tomto verejnom obstarávaní), vykonávať plnenie predmetu zákazky

**“Technické zhodnotenie maštale pre kone na Konskom dvore v Brzotíne”**

**čestne vyhlasujem,**

že, v spoločnosti, ktorú zastupujem a ktorá bude vykonávať plnenie zákazky ( v prípade úspešnosti), nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.

Predovšetkým vyhlasujem, že:

(a) dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;

(b) dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;

(c) ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;

(d) subdodávatelia, dodávatelia alebo subjekty, na ktorých kapacity sa dodávateľ, ktorého zastupujem, spolieha, nie sú subjektami uvedenými v písmenách a) až c), nemajú účasť vyššiu ako 10 % hodnoty zákazky.

V ..........................., dňa ...............

..................................................................

Meno a priezvisko oprávneného zástupcu uchádzača, podpis

*Poznámka:*

*V prípade skupiny dodávateľov, uchádzač predloží podpísané čestné vyhlásenie za každého člena skupiny dodávateľov.*

(v prípade skupiny dodávateľov sa vyžaduje uvedenie všetkých údajov o každom členovi skupiny dodávateľov)

1. Len v prípade predloženia po schválení ŽoNFP. [↑](#footnote-ref-2)
2. Nehodiace sa preškrtnite. [↑](#footnote-ref-3)
3. Nehodiace sa preškrtnite - áno ostáva, ak ide o výzvu s predĺženou lehotou. [↑](#footnote-ref-4)
4. Definuje sa spôsob predloženia – typ dokumentu, ktorý má potencionálny dodávateľ predložiť. [↑](#footnote-ref-5)
5. Doplniť, ak je relevantné. [↑](#footnote-ref-6)
6. Resp. poverenej osoby vykonávaním obstarávania, v takom prípade je potrebné priložiť kópiu notársky overeného plnomocenstva. V prípade, že sa uvedené doklady prekladajú do elektronického obstarávacieho systéme alebo ITMS2014+, prijímateľ vloží len sken plnomocenstva a originál uchová u seba pre potreby k nahliadnutiu/resp. k predloženiu na základe požiadavky poskytovateľa. [↑](#footnote-ref-7)
7. *Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch.*

   [↑](#footnote-ref-8)
8. Nehodiace sa prečiarknite [↑](#footnote-ref-9)
9. Nehodiace sa prečiarknite [↑](#footnote-ref-10)